Jack Lang

Jack Lang, bet ganet d'an 2 a viz Gwengolo 1939 e Mirecourt, e departamant ar Vosges (Bro-C'hall), zo ur politikour hag un den-Stad gall.

Ezel eo eus ar Strollad sokialour. Maer Blois e voe etre 1989 ha 2000. Depute Loir-et-Cher e voe teir gwech etre 1986 ha 2000, depute Pas-de-Calais etre 2002 ha 2012. Ministr ar Sevenadur e voe div wech etre 1981 ha 1993, ha Ministr an Deskadurezh div wech ivez etre 1992 ha 1993 hag etre 2000 ha 2002.

En e eil resped ministr an Deskadurezh en doa klasket enbarzhiñ ar rouedad skolioù Diwan en Deskadurezh Stad penn-da-benn Jack Lang veut poursuivre l'intégration des écoles Diwan dans le service public, Le Monde, 12/11/2001 (lennet d'an 08/02/2026).

Brudet eo evit bezañ lakaet Gouel ar Sonerezh da vezañ ofisiel e Bro-C'hall e 1982. Renet en deus Ensavadur ar Bed Arab e Pariz eus 2013 betek miz C'hwevrer 2026, pa zilezas e bost abalamour d'e anv bezañ meneget e dielloù an Afer Epstein Affaire Epstein : Jack Lang "propose" sa démission de la présidence de l'Institut du monde arabe, au ministre des Affaires étrangères, qui en "prend acte", France Info, 08/02/2026.
 Afer Epstein  
E 2020, en Afer Epstein, ar mediaioù stadunanat ha goude-se gall o doa diskouezet al liammoù etre Jack Lang ha Jeffrey Epstein. Jack Lang a oa bet o weladenniñ Epstein e Pariz ar bloavezh a-raok. Ar ministr kozh en doa kejet gant an den a aferioù stadunanat e-kerzh ur pred en enor da Woody Allen, ha goude-se e oa bet kouviet Jeffrey Epstein gant Lang evit gouelioù 30 vloaz piramidenn al Louvre. An torfedour reizhel stadunanat en doa arc'hantaouet 58 000 a zollarioù ur gevredigezh c'hall dizoberiant ha gant tud kar ouzh Jack Lang. Hervez Jack Lang e oa an arc'hant da servij evit ur film tost echuet. 

E miz C'hwevrer 2026, goude embannadur dielloù nevez eus an Afer Epstein, Médiapart en doa diskouezet al liammoù arc'hantel a oa etre Jeffrey Epstein ha tud kar da Jack Lang, betek e verc'h, Caroline Lang, kenberc'hennez gant Jeffrey Epstein eus an embregerezh offshore Prytanee LLC lec'hiet en inizi Gwerc'h stadunanat L’affaire Epstein éclabousse Jack Lang et sa fille : société offshore, réactions, démission… Ce que l’on sait, Le Nouvel Obs, 03/02/2026.
 Notennoù ha daveennoù 

Rummad:Ganedigezhioù 1939
Rummad:Politikourien Bro-C'hall
Rummad:Ministred ar Sevenadurezh
Rummad:Yuzevien Bro-C'hall